
SARJAMUOTO

Paikallissarjassa pelataan A-lohkoa ja B-lohkoa. Kierroksia kauden aikana on A-lohkossa viisi (5) ja B I-lohkossa seitsemän (7).
Kilpailu pelataan viikkokilpailun yhteydessä.

A I, jossa 6 joukkuetta
B – lohkoja on kaksi (2), BI, BII, joissa 6–8 joukkuetta.
Kilpailutoimikunnalla on oikeus lisätä tai poistaa lohkoja sekä oikeus muuttaa lohkojen joukkuemääriä ilmoittautuneiden mukaan. Ilman vastustajaa pelaavien joukkueiden on pelattava kierros saadakseen sarjapisteet.
PELITAPASÄÄNNÖT
A-LOHKO

Pelataan kuusi (6) sarjaa amerikkalaisittain. Pelit pelataan ennakolta laaditun kaavion mukaan. Lohkossa on 6–8 joukkuetta. Joukkueissa kuusi (6) pelaajaa, jotka pelaavat jokainen jokaista vastaan. Raskaita pisteitä jaetaan jokaiselle pelaajalle seuraavasti: 


– voitto 2 pistettä

– tasapeli 1 piste


– maksimi pistemäärä joukkueella 72

Sarjataulukkoon voittajajoukkue saa kaksi (2) sarjapistettä ja tasatilanteessa molemmille joukkueille yksi (1) sarjapiste. 
B-LOHKO

Pelataan kuusi (6) sarjaa amerikkalaisittain radanvaihto yhden radan yli. Joukkueessa pelaa neljä 

(4) pelaajaa. Samalla rataparilla pelaa molemmista joukkueista kaksi (2) pelaajaa, joiden kesken jaetaan jokaisesta sarjasta raskaita pisteitä paremmuusjärjestyksessä 6, 4, 2, 0 pistettä. Tasatuloksen sattuessa pisteet tasataan.
Ottelun voittaa joukkue, jolla on enemmän raskaita pisteitä. Voittanut joukkue saa sarjataulukkoon kaksi (2) sarjapistettä, hävinnyt joukkue nolla ja tasatilanteessa molemmat joukkueet saavat yhden (1) sarjapisteen. Lohkon voittaa joukkue, jolla on eniten sarjapisteitä. 
AI ja B-lohkojen tasapelitilanteet:
Sarjapisteiden ollessa tasan raskaat pisteet ratkaisevat paremmuuden. Mikäli tämänkin jälkeen on tasatilanne ja kyseessä on karsintaan vaikuttava sijoittuminen, ratkaisee sijoituksen keskinäisissä otteluissa saavutetut raskaat pisteet ja tarvittaessa ratkaisee raskaiden pisteiden pienempi piste-ero. Mikäli tämänkin jälkeen on tasatilanne, ratkaistaan paremmuus arvalla.

HARJOITTELU

Jokaisella pelaajalla on yhteensä 10 min. lämmittely aloitusrataparin molemmilla radoilla.
VAJAA JOUKKUE

A – lohkossa myöhästynyt pelaaja voi tulla peliin siitä ruudusta, jota parhaillaan keilataan. Mikäli myöhästymisestä ei ole ilmoitettu kassalle, on kassalla oikeus myydä pelipaikka toiselle pelaajalle. Vastustajan puuttuessa kokonaan radoitetaan joukkue normaalin amerikkalaisen radoituksen mukaan. Ilman vastustajaa pelaavien joukkueiden on pelattava saadakseen pisteet.
B – lohkossa myöhästynyt pelaaja voi tulla peliin siitä ruudusta, jota parhaillaan keilataan. Mikäli myöhästymisestä ei ole ilmoitettu kassalle, on kassalla oikeus myydä pelipaikka toiselle pelaajalle. 
Jos joukkue A on täysilukuinen (4 pelaajaa) ja vastustajajoukkueesta B:stä ei ole saapunut pelaajia, saa tällöin joukkue A täydet pisteet eli 120 (molemmilta ratapareilta täydet 60 pistettä).

Jos joukkue A:lla on 3 pelaajaa eikä vastustajajoukkue B:ltä ketään, saa A raskaita pisteitä 96

(toiselta rataparilta täydet 60 ja toiselta 36 pistettä).

Jos joukkue A:lla on 3–4 pelaajaa ja joukkue B:llä on kaksi pelaajaa, laitetaan joukkue B:n pelaajat samalle rataparille. Pyrkimyksenä on, että aina pelattaisiin täysillä ratapareilla.
JOUKKUEIDEN NOUSU JA LASKU
Katso kohta pelitapasäännöt A – lohko sekä B – lohko.
Kaksi saman seuran joukkuetta ei voi pelata sarjojen ylimmissä lohkoissa (AI ja BI). Muissa lohkoissa ei rajoituksia.
Jos joukkue on nousemassa sarjan ylimpään lohkoon (AI tai BI), jossa on jo saman seuran joukkue, nousee silloin vain yksi joukkue ja vastaavasti ylimmästä lohkosta putoaa yksi.

LUOVUTUSSAKKO, POISJÄÄNTIMAKSUT

Jos joukkueesta puuttuu pelaaja / pelaajia tai joukkue on poissa kierrokselta, eikä pelipaikkoja ole saatu myytyä muille pelaajille, veloitetaan käyttämättömät ratamaksut seuralta.
Kesken kauden sarjasta luopuva joukkue on velvollinen maksamaan 100 € sakon.
Joukkueen luopuessa sarjapaikastaan kesken kauden, pelattujen pelien tulokset tuomitaan vastustajan hyväksi. Vastustaja saa sarjataulukkoon voittopisteet sekä raskaat pisteet.
OSANOTTO-OIKEUS

On kaikilla Tampereen Keilailuliittoon kuuluvilla seuroilla. Seuraa voivat edustaa pelaajat, jotka ovat ko. seuran jäseniä (farmisopimukset kiellettyjä) sekä rekisteröityneet Suomen Keilailuliittoon sekä Tampereen Keilailuliittoon.
SARJAAN ILMOITTAUTUMINEN 

Uusien joukkueiden tulee ilmoittautua kirjallisesti kesäkuun 30. päivään mennessä. Mikäli luopuu sarjapaikastaan, on kirjallinen ilmoitus tehtävä kesäkuun 30. päivään mennessä. Myöhemmin tehdyistä peruutuksista sakkomaksu on 50 €. Kaikki paikallissarjajoukkueet ovat mukana seuraavalla kaudella, mikäli ilmoituksia ei ole kirjallisesti tullut kilpailutoimikunnalle määräaikaan mennessä. 
Kilpailussa noudatetaan Suomen Keilailuliiton kilpailusääntöjä.
